ഐഎഎസ് പാസാകാന് തങ്കഭസ്മം പാലില് കലക്കി കുടിച്ച വിദ്യാര്ത്ഥിയുടെ കാഴ്ചയ്ക്ക് മങ്ങലേറ്റു കണ്ണൂര്: ഐഎഎസ് പാസാകാന് ജ്യോത്സ്യന്റെ നിര്ദേശ പ്രകാരം പാലില് തങ്കഭസ്മം കലക്കി കുടിച്ച വിദ്യാര്ത്ഥിയുടെ കാഴ്ചയ്ക്ക് മങ്ങലേറ്റെന്ന് പരാതി. കണ്ണൂര് കൊറ്റാളി സ്വദേശി പാരഡിസ് ഹൗസില് മൊബിന് ചാന്ദാണ് ജ്യോത്സ്യനെതിരെ കണ്ണവം പൊലീസില് പരാതി നല്കി.കൂടാതെ വ്യാജ ഗരുഡ രത്നം, തങ്ക ഭസ്മം, വിദേശ ലക്ഷ്മി യന്ത്രം എന്നിവ നല്കി 11,75,000 രൂപ വാങ്ങിയതായും പരാതിയില് പറയുന്നു. കണ്ണാടിപ്പറമ്ബ് സ്വദേശിയായ ജ്യോത്സ്യനെതിരെയാണ് പരാതി നല്കിയിട്ടുള്ളത് . വീട് നിര്മ്മാണവുമായി ബന്ധപ്പെട്ട് കുറ്റി അടിക്കാന് മുഹൂര്ത്തം നോക്കാനാണ് മൊബിന് ചാന്ദ് ആദ്യമായി കണ്ണാടിപ്പറമ്ബിലെ ഇയാളുടെ ജ്യോതിഷാലയത്തില് എത്തുന്നത്. തുടര്ന്നു വാഹനാപകടത്തില് മൊബിന് മരണപ്പെടാന് സാധ്യതയുണ്ടെന്ന് പറഞ്ഞു. മാത്രമല്ല വാഹനാപകടത്തിന്റെ കാര്യം പറഞ്ഞു ഭാര്യയെയും ബന്ധുക്കളെയും മറ്റും ഭയപ്പെടുത്തി വിശ്വസിപ്പിച്ചു. ഇതോടെയാണ് ആദിവാസികളില് നിന്നു ലഭിക്കുന്ന ഗരുഡന്റെ തലയിലുള്ള ഗരുഡ രത്നം പത്ത് എണ്ണം വാങ്ങി വീട്ടില് സൂക്ഷിക്കാന് നിര്ദേശിച്ചത്. ഇതോടൊപ്പം ഭാവിയില് മകന് ഐഎഎസ് പാസ് ആവണമെങ്കില് തങ്ക ഭസ്മം പാലില് കലക്കി കുടിക്കണം എന്നും വീട്ടില് വിദേശ ലക്ഷ്മി യന്ത്രം സൂക്ഷിക്കണമെന്നും ജ്യോല്സ്യന് നിര്ദേശിച്ചു.The post ഐഎഎസ് പാസാകാന് തങ്കഭസ്മം പാലില് കലക്കി കുടിച്ച വിദ്യാര്ത്ഥിയുടെ കാഴ്ചയ്ക്ക് മങ്ങലേറ്റു first appeared on MalayalamExpressOnline.